Държавен вестник, бр. 4, 2011 г., стр. 5

БРОЙ  4	
Д Ъ Р Ж А В Е Н  В Е С Т Н И К 	
СТР.  5  
в определени райони. Ефективното управление 
е средството, което може да предотврати или 
разреши тези временни ограничения и да спо­
могне за конкурентното развитие на пазара.
Управлението на номерационното простран­
ство в Република България се осъществява от 
КРС. Политиката за ползването на номера, 
адреси и имена отчита както националните 
особености, така и световните и европейските 
тенденции в развитието на електронните съ­
общения. При управлението и предоставянето 
на номера, адреси и имена КРС спазва прин­
ципите на законоустановеност, предвидимост, 
прозрачност, публичност, консултативност, рав­
нопоставеност, пропорционалност, неутралност 
по отношение на използваните технологии и 
предоставяните услуги. 
Резултатите от управлението на номерата 
се изразяват във:
• оптимизиране на ННП и осигуряване на 
достатъчно номера при отчитане на национал­
ните и обществените интереси;
• създаване на предпоставки за спазване 
на изискванията за ефективно използване от 
предприятията на първично предоставените 
им номера;
• осигуряване на баланс между запазването 
на резерв от ограничения ресурс – номера и 
адекватно задоволяване на нуждите от номера 
както на съществуващите, така и на потен­
циалните нови потребители, предприятия и 
доставчици на услуги;
• създаване на стабилност на номераци­
онната схема – запазване на съществуващите 
географски и негеографски кодове и кратките 
кодове за обществени телефонни услуги;
• осигуряване на условия за развитие на съ­
ществуващите и навлизане на нови електронни 
съобщителни мрежи и услуги;
• осигуряване на хармонизирано използване 
на номера от обхват „116“ за достъп до хар­
монизирани услуги със социална значимост;
• създаване на условия за насърчаване разви­
тието и въвеждането на общоевропейски услуги.
Въпреки тези положителни резултати основ­
ните предизвикателства пред предоставянето на 
ограничен ресурс – номера, си остават, а и те са: 
• осигуряване на достатъчен номерационен 
капацитет за всички участници на пазара; 
• постигане на технологична неутралност 
при разпределянето на номерационния ресурс 
за предприятия; 
• определяне на номерационни обхвати 
за нови мрежи и услуги (глас по интернет 
протокол (VoIP), услуги с номадски характер, 
GSM-R и др.); 
• определяне на подход за осигуряване на 
номерационен ресурс за мрежи и услуги от 
следващо поколение (NGN) и конвергентни 
услуги; 
• регламентиране използването на номера с 
първа цифра „1“ за достъп до услуги на национал­
но ниво и след географски код за предоставяне 
на услуги в съответната номерационна област. 
Тези въпроси могат да бъдат решени в регу­
латорна политика за управление на номерата, 
която следва да определи вида на структурната 
промяна на ННП. Това може да стане или 
чрез въвеждането на деветразрядна дължина 
на национално значимите номера, или чрез 
преминаване към закрит номерационнен план. 
И двата подхода имат своите предимства и 
недостатъци, но определено ще доведат до 
неудобство за потребителите, поради което 
предприемането на каквато и да е структурна 
промяна на ННП следва да бъде детайлно 
анализирана и широко обсъдена с всички за­
интересувани страни.
С оглед гарантиране на пълно взаимодейст­
вие между услугите, предоставяни на глобално 
ниво, позициите на Република България по 
въпроси, свързани с използването на номерата 
и адресите, трябва да бъдат съобразени с меж­
дународната политика в тази област. 
За гарантиране на номерационен ресурс 
за всички желаещи участници на пазара в 
краткосрочен план КРС следва да анализира 
необходимостта от изготвяне на нов ННП и в 
случай че това е необходимо, да избере подход 
за реализирането му.
2. Уведомителна и разрешителна дейност 
С въвеждането на изискванията на евро­
пейската регулаторна рамка в българското 
законодателство се създаде система за уве­
домителна и разрешителна дейност, която се 
прилага по сходен начин към всички сравними 
мрежи и услуги, независимо от вида на из­
ползваните технологии. От една страна, това 
осигурява условия за по-хармонизирано и по-
облекчено регулиране на достъпа до пазара 
на електронни съобщителни мрежи и услуги 
на територията на ЕС, а, от друга страна, 
се гарантира свобода на предоставянето на 
електронни съобщителни мрежи и услуги при 
напълно прозрачни условия.
Уведомителната и разрешителната дейност 
обхваща всички електронни съобщителни мрежи 
и услуги, независимо от това за какви цели те 
се използват. 
С оглед стимулиране навлизането на нови 
електронни съобщителни услуги и предоста­
вянето на паневропейски електронни съоб­
щителни мрежи и услуги Регулаторна рамка 
2009 изисква създаването на най-облекчената 
система за уведомителна и разрешителна дей­
ност. Процедурата за започване дейност на 
едно предприятие, което иска да осъществява 
електронни съобщения, в случай че за целта 
не е необходимо да се използват ограничени 
ресурси, се свежда само до уведомяване на 
националния регулаторен орган, без да се из­
исква неговото изрично решение или издаване 
на друг административен акт. Националният 
регулаторен орган публикува Общи изисквания, 
които регламентират правата и задълженията 
на предприятията, които ще работят в уведо­
мителен режим.